hu hu hu hu en hu en hu hu hu hu hu hu hu en hu hbs_lat hu cs pl hu ms en hu hu hu da hu ast en hu en hu en hu hu hu hu hu hu hu hu hu hu hu hu hu hu fr hu hu hu hu hu pl hu cs hu hu hu et hu cs hu hu hu en hu en hu hu hu de hu hu hu hu en hu hu hu hu en hu hu hu hu hu hu hu hu hu hu hu hu hu nl hu hu hu de hu hu hu hu de hu hu hu hu de hu hu en fr hu hu hu hu en hu hu hu en
Galapagos, Amazonas, Andok - három világ az Egyenlítő mentén
2022. november 21. – december 5.
Jelenleg Ecuadorba covid oltásigazolás VAGY egy negatív PCR-teszt szükséges elutazás előtt!
Az utazás három világot villant fel: az esőerdő természeti bujaságát, az Andok vulkáni csúcsai között kialakult indián és gyarmati civilizációt és a csendes-óceáni Galápagos-szigeteket, amely kultúrtörténeti és természettudományos szempontból is egyedülálló hivatkozási pontja a Földnek.
Mára az Amazonas-medence felső szakasza (Ecuador és Peru) maradt meg vad, fajokban gazdag esőerdőnek. Utunk a védett Cuyabeno és Yasuni parkok közül a változatosabb élővilágot és szárazabb ösvényeket is kínáló UNESCO védettségű Yasuni Nemzeti Park kitűnő felfedező helyszínén kezd.
Az Andok világa, a klasszikus Ecuador évezredek óta az indián civilizációk fő útvonala volt, melyre szívesen telepedett a spanyol hódító világ is. Legszebb, mára világörökségi védettséget élvező városaik: Quitó és Cuenca utunk jelentős állomásai. Mára a fennsík haciendái, birtokai tarkítják az alpakák pampáit, a híres Csimborasszó vagy Cotopaxi vulkánok közötti fennsíkot.
A Galápagos-szigetek a Charles Darwin által megfogalmazott evolúciós elmélet óta minden ember „világtérképén” szerepelnek. Keveseknek adatik meg, hogy ezt a fiatal, vulkanikus szigetek sorából álló, mindentől távoli, egyedi ökológiai rendszert testközelből láthassák. Mi itt is igyekeztünk a vastag pénztárcákra kialakított hajón alvó, búvár-sznorkel programok helyett a táj és állatvilág legjeire fókuszálni.
Szállásaink és éttermeink is a napi hangulathoz, kalandokhoz passzoló, színvonalas válogatások, melyek emelik, emlékezetessé teszik az élményt. AZ ÚT 3 SZAKASZA KÜLÖN IS FOGLALHATÓ!
Nov. 21. Budapest – Amszterdam – Quito
Kora reggeli indulás (06.30) Ecuadorba, európai átszállással (08.45-10.15). Érkezés Ecuadorba (16.15). A hosszú repülőút után már nem rohanunk sehova, és a másnapi Amazonas-kalandra tekintettel a repülőtérhez közeli kis oázisunkba gurulunk. Akklimatizálódunk kellemes zöld-parkos szállásunkon, mielőtt első ecuadori vacsoránkat elfogyasztanánk: San Jose de Puembo
Nov. 22. Quito – Coca/Francisco de Orellana – Napo - Yasuni/Anagu
Reggeli után transzfer a repülőtérre, hogy mihamarabb elhagyjuk az Andok magaslatait, és az Amazonas felső szakaszához, a Coca- és a Napo-folyó találkozásához repüljünk (09.30–10.05).  Francisco de Orellana kikötőjéből 2,5 órás hajós transzfer a Napo-folyón az UNESCO védettséget élvező Yasuni Nemzeti Parkba. Innen kis séta, majd kenukkal 20 perc hajózás az erdő belső tavához. Rusztikus tóparti szállásunk, melyet a helyi kecsua közösség menedzsel, a dzsungel szívében fekszik, őszinte hely a természet valódi arcát keresőknek. Az Amazonas vidékének legjellemzőbb ökológiai rendszere a Terra Firme. Az alacsony fekvésű, időszakosan árvizes trópusi esőerdőt itt vareza névvel illetik. Az élőhely sokban hasonlít egy mangróve mocsárra, de itt kizárólag édesvíz (fekete) alkotja az ártéri világot. Saját holtágunk, vízfolyásaink, kilátótornyunk és erdei ősvényeink lehetővé teszik, hogy ezt az ökológiai rendszert 3 napig testközelből élvezhessük. Szállásunk az Amazonas egyik legjobbja. Yasuni: Napo Wildlife
Nov. 23. Challuacocha – Ceiba kilátótorony – Coto/Chorongo ösvény
Egész napos kalandozásaink alatt az erdő 16 majomfajából és 560 madárfajából néhány biztosan bemutatkozik majd. Nem leszünk restek – és bár ebédre, vacsorára mindig visszatérünk -, több kisebb-nagyobb sétát teszünk, kajakozunk a nap minden szakaszában, hogy az állatok eltérő életmódját láthassuk. A 35 méter magasan a lombkoronába épített kilátótorony pl. 30 perc kenuval és 15 perc sétával közelíthető meg. Hajózásaink, kenuzásink során kis szerencsével édesvízi delfint, óriás vidrát, kajmánt, vagy anakondát “sodor” elénk a víz. A séták alatt az elképesztő növényvilág mellett rágcsálók és pekarik tűnhetnek fel, a lombkoronában mászva pedig színes tamarinok, tukánok, arapapagájok lesznek társaink. Este rovarok, denevérek felismerése vár ránk.
Nov. 24. Challuacocha - Anangu – papagáj agyagfal
Még napfelkelte előtt könnyű reggeli és kávébeöntés után nekivágunk az esőerdőnek, hogy hajnalhasadtakor láthassuk az ébredő Amazonast. Célunk még reggel elérni a legközelebbi agyagfalhoz, ahol ilyenkor legalább 10 papagájfaj gyűlik össze, hogy a nélkülözhetetlen agyagot magához vegye. Nagy eséllyel más állatok is feltűnnek majd itt vagy a második agyagfalnál, például a helyi, fehér ajkú pekari. Délután tovább kalandozunk a szállásunk körüli ösvényeken. Vacsora és szállás Napo Wildlife.
Nov. 25. Anangu – Coca – Quito
Korai reggeli után elhagyjuk az Anangu mocsarakat, és felhajózunk a Napo-folyón Cocába, ahonnan  az Andokba emelkedünk (10.30-11.05). Transzfer Quito óvárosába (2850 m), ahol két éjt maradunk. Délután és este könnyű barangolás a kivilágított 400 éves városközpontban. A barokk és gót épületdíszítések, a faragott ajtók, díszes tetőcserepek és a kovácsoltvas erkélykorlátok mind-mind a spanyol gyarmatosítók világát idézik. Könnyű séta a Függetlenség tér, Elnöki és Érseki Palota, Jézus Szíve bazilika és a Katedrális által határolt városrészben. San Francisco de Quito „legjobb állapotban fennmaradt” gyarmati épületei miatt 1978-ban kapta meg a világörökségi védettséget. Szállásunk: La Casona de la Ronda
Nov. 26. Quito – Vulkánok útja – Baños de Agua Santa
Reggeli után felkapaszkodunk egy-két ikonikus pontra Quito történelmi városrésze körül. Majd dél felé indulunk a „Vulkánok útján”, nettó 3 órás utazásunk során többször megállunk a gyönyörű panorámát kínáló havas hegycsúcsok, köztük a történelmi forrásokban is megjelenő Cotapaxi tövében. Később kelet felé kanyarodunk, a termálforrásairól nevezetes Baños de Agua Santa (1820 m) irányába. Itt kiváló termálfürdős szállásunkat élvezzük a nap hátralévő részében. Szállás: Samari Spa Resort
Nov. 27. Baños – Vízesések útja – Rio Bamba - Chimborazo
Reggeli után pihenés vagy gumicsónakos kalandozási lehetőség a Rio Pastaza kanyonjában, ahol mesés vízesések várnak ránk. Aki a hajós huppanókat kihagyja sem marad le a vízesésekről. Délután már négy kerékkel indulunk a vízesések völgyébe. Hét pazar vízesés vár ránk. A fotóstoppok lábnyújtásra és sétákra is lehetőséget adnak, melyekből a Cascada Pailón del Diablo zuhatagához (1410 m) épített látványos lépcsők egyszerűen kihagyhatatlanok. Naplementében már Ecuador (egyes elméletek szerint a Föld) legmagasabb hegye, a Csimborasszó szomszédságában haladunk tovább 1 órát Rio Bamba városkáján túl, a Csimborasszü alá. Szállás: Hosteria La Andaluza San Andres
Nov. 28. Rio Bamba – Alausi – Ördög orr – Inqapirca – Cuenca
Reggeli után utazás Alausiba, útban megálló Balbanerában, ahol az ország első spanyol, katolikus templomát építették. Alausiból átutazás az Ördög-orron, a 20. sz. elején épített, látványos vasútvonalon. Piknikebéd útközben. Később utazás délnek, drámai szurdokok és zöld völgyek között. Lábnyújtás El Tambo faluban, majd séta az inka régészeti területen: Ingapircaban. Az itt található „inka-fal” Ecuador legjelentősebb inka romterülete. Az egykori 15.sz.-i erőd, a Cuzcót Quitóval összekötő inka ösvény jelentős állomása volt. Továbbutazás, estére érkezés Cuencába. Szállás Cuencában. Szállás: Del Park Hotel 3*+
Reggeli után városnézés Ecuador harmadik legnépesebb, világörökségi védettséget élvező városában (Fő-tér, Katedrális, virágpiac, Központi Bank Múzeum – régészeti, népművészeti és gyarmati műtárgyak). Ha idő engedi, látogatás a Conceptas Vallási Múzeumban (bepillantás a szerzetesek, nővérek életébe) és az inka romoknál  A gyarmati városka számos kézműipari termékről volt híres: pl. a csipke vagy a „panama kalap”. Látogatás egy panama-kalap manufaktúrában. Később kiruccanunk a város fölötti kilátópontra (Turi).  Szállás folyóparti gyarmati szállodánkban.
Nov. 30. nap Cuenca – El Cajas Nemzeti Park – Gayaquil
Reggeli után utazás a tengerpartra.  Ahogy lassan ereszkedünk, szép képet kapunk az élőhelyek szintkülönbségből adódó eltéréseiből: Andoki fennsík, felhőerdők, szubtrópusi erdők és trópusi esőerdők. Átutazóban megállunk, és kellemes kirándulást teszünk az UNESCO védettséget élvező El Cajas Nemzeti Parkban, ahol lagúnák (La Toreadora), alpakák és különleges fák (pl. papírfa) szegélyezik majd utunk. A tengerszinten pedig a jól ismert banán, mangó, rizs és cukornád ültetvények várnak. Szállás Guayaquilben a leguánok parkja mellett: Radisson 4*
Dec. 1. Guayaquil – Galápagos/Baltra – Santra Cruz
Reggeli után transzfer a Jose Olmedo repülőtérre, ahonnan a Galápagos-szigetekre repülünk (2,5 óra). Baltra-szigetéről Santa Cruz szigetére kompozunk. Innen egyórás utazással elérjük a fennsíkot, ahol séta egy közeli magánfarmra (Primicias – El Chato). A kétórás kirándulás során szerencsénk lehet erdei pintyek, fapintyek és rubinfejű tirannüszok felismerésére.  Továbbá kedvelt élőhelye ez a pásztorgémeknek is. Az El Chato farm leghíresebb állata mégis a szárazföldi óriásteknős. Innen transzfer a Santa Cruz déli oldalára, Puerto Ayoraba, ahol felkeressük a Charles Darwin kutatóállomást, itt felkészülünk kalandjainkra és tanulunk a Galápagos-szigetek természettudományos „helyéről”. Szállás Puerto Ayora: La Isla Hotel
Dec. 2. Santa Cruz – Bartolome
Korán reggel az Isla Santiago melletti Bartolome-szigetre hajózunk, ahonnan gyönyörű panoráma nyílik a nyugatra fekvő nagyobb szigetre. A reggelit és az ebédet is a hajón költjük el, miközben a sziklákon pihenő galápagosi pingvinek szociális életét követhetjük végig, ám később a kristálytiszta vizű óceán vizében is megmerülünk az oroszlánfókák, zöld levesteknősök, színpompás tengeri halak és talán néhány cápa között búvárkodva (sznorkelezés). Vacsorára visszatérés a szállásra.
Dec. 3. Santa Cruz – Észak Seymour
Reggeli után hajókirándulás North Seymour szigetére, ahol többek között kéklábú szulák, fregattmadarak, oroszlánfókák és varacskosfejű leguánok (iguanák) között bóklászhatunk a délelőtti napfényben. Ebéd a hajó fedélzetén, a délutáni órákat pedig már Santa Cruz-sziget Las Bachas partszakaszán töltjük, ahol a Flamingó-lagúnában újabb oroszlánfóka kolóniákkal ismerkedhetünk, és egy védett öbölrészen újból megmerülhetünk az óceánban. Estére visszatérés a szállásra.
Dec. 4. Santa Cruz – Baltra – Guayaquil – Amszterdam
Reggeli után pihenés, majd transzfer a repülőtérre. Elhagyjuk Galápagost és eggyel előbbre tekerjük az órát. Kétórás repüléssel elérjük Dél-Amerikát. Átszállás Guayaquil repülőterén (13.25/19.35). Repülés haza európai átszállással.
Dec. 5. Amszterdam – Budapest
Európai átszállás (13.15/14.25) után érkezés Budapestre az estefelé. (16.30)
Ecuador Körút (min. 16 fő):   2.107.500 Ft/fő
Felár 10-12 fő esetén:                   170.000 Ft/fő
Egyágyas felár:                             718.500 Ft/fő*
*Amazonasi társítás esetén csak                  318.900 Ft/fő
+ Repülőjegyek (illetékkel):         875.000/fő*
A Budapest-Amszterdam-Quito, Quito-Coca, Coca-Quito, Guayaquil-Baltra-Guayaquil, Guayaquil-Amszterdam-Budapest útvonalon.
A légitársaságok az árváltoztatás jogát a jegykiállításig fenntartják!
A részvételi díj tartalmazza: programokat, belépőket, magyar és helyi idegenvezetéssel, szállást a fent említett, igényes szállásokon, kétágyas elhelyezéssel, transzfereket.
A részvételi díj nem tartalmazza: a nem kötelező vagy változó tételeket: vacsorákat (85.000 Ft/fő), Galápagos parkbelépő (100+20 USD helyben), borravalókat (70 USD), kombinált Covid pozitiv estre is bovitett utazásképtelenségi és BBP biztosítást (kb. 153.000 Ft/fő), személyes kiadásokat (telefon, hordárok stb.)
ÉRDEKLŐDÖM AZ ÚT IRÁNT
Szeretnék feliratkozni a hírlevélre
Elfogadom az Adatkezlési Szabályzatban foglalt feltételeket.
Az Atlasz-hegységen innen és túl
Romantikus kalandok a reconquista mesevilágába
Már csak 2 hely!
ECUADOR KÖRÚT / Galápagos, Amazonas, Andok
három világ az Egyenlítő mentén
1012 Bp., Attila út 121.
Nyitva: K, CS: 09.00-15.00
KÖVESSEN A FACEBOOKON IS!
Elfogadom az Adatkezlési Szabályzatban foglalt feltételeket.
© Copyright 2016 | Angkor Tours